
I. HYRJE 
Ministria e Shëndetësisë dhe Mirëqenies Sociale për vitin 2026, administroi dhe menaxhoi fondet publike sipas gjashtë programeve të miratuara, si vijon:
1. Planifikim Menaxhim Administrimi;  

2. Shërbime të Kujdesit Shëndetësor Parësor;
3. Shërbime të Kujdesit Shëndetësor Dytësor;
4. Shërbime të Shëndetit Publik;
5. Përkujdesi Social;
6. Rehabilitimi i të Përndjekurve Politikë.

Realizimi i shpenzimeve të buxhetit për IV-mujorin e II-të të vitit 2026 për MSHMS është 61% ose 52.8 miliardë lekë (krahasuar me planin e korrektuar 86.5 miliardë lekë)

Tabela më poshtë paraqet ndarjen sipas programeve buxhetore:










në 000 lekë
	Titulli
	Emri i Programit
	Buxheti fillestar 2026
	Buxheti i korrektuar 2026
	Fakti 
	Realizimi %

	
	
	
	
	IV-mujorin e II-të të vitit 2026
	

	1110
	Planifikim Menaxhim Administrim
	526,213
	536,413
	276,558
	52%

	7220
	Shërbime të Kujdesit Shëndetësor Parësor
	4,262,178
	3,893,938
	2,636,596
	68%

	7330
	Shërbime të Kujdesit Shëndetësor Dytësor
	43,489,799
	28,390,502
	28,390,502
	61%

	7450
	Shërbime të Shëndetit Publik
	4,931,695
	4,920,349
	2,851,699
	58%

	10430
	Përkujdesi Social
	27,749,830
	29,266,830
	17,587,851
	60%

	1190
	Rehabilitimi i të përndjekurve politike
	1,548,851
	1,648,901
	1,055,272
	64%

	Totali i shpenzimeve
	82,508,566
	86,501,862
	52,798,477
	61%


Struktura e shpenzimeve sipas programeve paraqitet si më poshtë vijon:

	Titulli
	Emri i Programit
	Buxheti fillestar 2026
%
	Plani i korrektuar 2026

%
	Fakti 

IV-mujorin e II-të të vitit 2026 
%

	1110
	Planifikim Menaxhim Administrim
	0.64%
	0.6%
	0.5%

	7220
	Shërbime të Kujdesit Shëndetësor Parësor
	5.17%
	4.5%
	5%

	7330
	Shërbime të Kujdesit Shëndetësor Dytësor
	52.71%
	53.5%
	53.8%

	7450
	Shërbime të Shëndetit Publik
	5.98%
	5.7%
	5.4%

	10430
	Përkujdesi Social
	33.63%
	33.8%
	33.3%

	1190
	Rehabilitimi i të përndjekurve politike
	1.88%
	1.9%
	2%

	TOTALI
	100%
	100%
	100%


II. INFORMACION BUXHETOR I AGREGUAR

Buxheti fillestar i Ministrisë së Shëndetësisë dhe Mirëqenies Sociale ka qenë 82,508,566 mijë lekë. Gjatë IV-mujorin të II-të të vitit 2026, ky buxhet ka pasur disa ndryshime, paraqitur sa më poshtë vijon:
1. Me shkresën e MF nr. 2628/1, datë 20.02.2026, protokolluar me tonën me nr. 1013/1, datë 24.02.2026 është alokuar Fondi i Veçantë me vlerë 12,000 mijë lekë;
2. Me shkresën e MF nr. 1132/1, datë 09.02.2026, protokolluar me tonën me nr. 380/1, datë 11.02.2026 u alokua fondi prej 952 mijë lekë për pagesë kalimitare.

3. Me shkresën e MF nr. 4053/1, datë 13.03.2026, protokolluar me tonën me nr. 1219/2, datë 17.03.2026 MF ka transferuar mes llogarive 606-604 vlerë 5,000 mijë lekë për financimin e Ndërmarrjeve Sociale.
4. Me shkresën nr. 8691, datë 08.06.2026, protokolluar me tonën me nr. 2198/3, datë 09.06.2026 MF u alokua fondi prej 408.1 mijë lekë për pagesë kalimitare.

5. Me shkresën nr. 11214/62, datë 20.07.2026, protokolluar me tonën me nr. 3584/2, datë 21.07.2026 në zbatim të AN nr. 2, datë 30.06.2026 u akordua fondi prej 3,270,000 mijë lekë. 
6. Me shkresën nr. 11153/1, datë 06.07.2026, protolluar me tonën me nr. 33301/1, datë 07.07.2026 është alokuar vlera 2,996 mijë lekë për shpërblime për fond të veçantë.

7. Me shkresën nr. 12825/1, datë 05.08.2026, protokolluar me tonën me nr. 3739/2, datë 07.08.2026 është alokuar vlera 6,940 mijë lekë për shpërblime për anëtarët e GNPIE.

8. Me shkresën nr. 12888/1, datë 02.09.2026 protokolluar me tonën me nr. 3883/1, datë 03.09.2026 është alokuar fondi prej 483 mijë lekë për pagesë kalimitare.
Duke e çuar buxhetin e korrektuar të MSHMS për periudhën raportuese në vlerën 86,501,862 mijë lekë. 

Gjatë IV-mujori t të I-rë 2026, Ministria e Shëndetësisë dhe Mirëqenies Sociale ka bërë transferime brenda programeve, mes produkteve për të plotësuar nevojat e insitucioneve dhe për të pasur një përdorim eficent të fondeve buxhetore, transferim i cili paraqiten si më poshtë:

1. Me shkresën nr. 347/4 datë 17.04.2026 është transferuar mes llogarive të ISHP dhe AKKC fondi prej 18,700 mijë lekë për paga dhe sigurime shoqërore.
2. Me shkresën nr. 3417, datë 02.07.2026 janë transferuar paga, sigurime shoqërore dhe shpenzime operative në vlerën 169,890 milion lekë për institucionet e programeve 07220 dhe 07330.
3. Me shkresën nr. 3635, datë 14.07.2026 janë transferuar 203,675 mijë lekë për likujdimin e vendimeve të gjukatës për PAK. 

4. Me shkresën nr. 3870/1, datë 31.07.2026, janë transferuar fond page dhe sigurime shoqërore në vlerën 118,995 mijë lekë për institucionet e programit 10430. 
*Numri faktik i punonjësve të sistemit të Ministrisë së Shëndetësisë dhe Mirëqenies Sociale (referuar ligjit nr. 87, datë 12.12.2025 “Për buxhetin e vitit 2026”), është 4,226 nga 4,431 punonjës që është numri i planifikuar për grupin 13.

III. PERFORMANCA E TREGUESVE KYÇ TË PERFORMANCËS ME BAZË GJINORE, NË NIVEL PRODUKTI 

Në 2 prej programeve të MSHMS janë të paraqitur tregues performance me bazë gjinore, në nivel produkti, atë të Shëndetit Publik, a. Gra të depistuara për kancerin e gjirit dhe b. Gra të depistuara për kancerin e qafës së mitrës dhe në programin e Përkujdesit Social kemi një produkt a. Mbrojtje e veçantë nga shteti, për gratë e papuna, me tre apo më shumë fëmijë të moshës deri në 18 vjeç. 
Vlerat e realizimeve të këtyre produkteve janë paraqitur më poshtë sipas programeve respektive. Ndërkohë që tregues performance me bazë gjinore kemi në 5/6 programet e MSHMS. 
IV. PERFORMANCA E BUXHETIT NË NIVEL PROGRAMI 
Një analizë më e detajuar e treguesve të monitorimit të buxhetit sipas programeve buxhetore paraqitet më poshtë:
I. PROGRAMI 01110 - PLANIFIKIM MENAXHIM ADMINISTRIM
Objektivat kryesore të këtij programi janë:

·  Arritja e 100% e angazhimeve kombëtare dhe ndërkombëtare; 

·  Plotësimi 100% i angazhimeve ligjore në fushën e shëndetësisë sipas matricës së projekt-akteve për IV-mujorin e II-rë të vitit 2026.
Realizimi i shpenzimeve për IV-mujorin e II-rë të vitit 2026 për këtë program përbën 0.5% të totalit të shpenzimeve të kësaj ministrie. 
Krahasuar me planin vjetor sipas zërave kryesor rezulton si më poshtë:

Shpenzime korente                  61.7%





            Shpenzime kapitale

 0.9%
Për arritjen e objektivave të këtij programi shërben produkti “Akte ligjore e nënligjore të miratuara”. 
Sasia e realizuar për IV-mujorin e II-të të vitit 2026 është 24 kundrejt 50 të parashikuara me një kosto prej 11,488,427 lekë/akt.
II. PROGRAMI 07220 - SHËRBIME TË KUJDESIT SHËNDETËSOR PARËSOR  
Objektivat kryesore të këtij programi janë:

· Përmirësimi i shërbimeve parandaluese dhe të diagnostikimit të hershëm të sëmundjeve;
· Plotësim i qendrave shëndetësore në masën 90% me infrastrukturën e nevojshme për funksionimin e sistemit të informacionit.
Realizimi i shpenzimeve për IV-mujorin e II-të të vitit 2026 për këtë program përbën 5% të totalit të shpenzimeve të kësaj ministrie. Krahasuar me planin vjetor për këtë program sipas zërave kryesore rezulton si më poshtë:







Shpenzime korente
72.4%
Shpenzime kapitale
15.5%

Për arritjen e OBJEKTIVAVE të këtij programi, shërbejnë produktet:

· “Numri i vizitave në Kujdesin Shëndetësor Parësor”.

Sasia e realizuar për IV-mujorin e II-të të vitit 2026, është 4,860,219 vizita ose 84,195 vizita më shumë nga e njëjta periudhë e vitit të kaluar kundrejt 7,396,905 të parashikuara, me një kosto prej  165 lekë/vizitë.

Qendrat shëndetësore janë financuar përgjithësisht sipas planifikimit nga drejtoritë/degët e Fondit 9,080,958 mijë lekë, ose 65% e planit vjetor. 
·  “Persona që përfitojnë check up”.

Për IV-mujorin e II-të të vitit 2026, veprimtaria e lidhur me financimin e kontratës koncensionare të kontrollit bazë për popullsinë nga 35 - 70 vjeç ka vijuar normalisht. Sasia e realizuar për IV-mujorin e II-të të vitit 2026 është 307,946 check-up kundrejt 379,442 të parashikuara, me një kosto prej 1,897 lekë/check-up.

Pas përfundimit të kontratës koncensionare, sipas VKM nr.845, datë 30.12.2025, “Për krijimin e shoqërisë aksionare “Operatori i Shërbimeve të Integruara Shëndetësore sh.a. (OSHISH sh.a)”, i ndryshuar, ofrimi i shërbimit do të vazhdojë të ofrohet nga OSHISH sh.a.
· Lidhur me trajtimin e pacientëve me barna të listës së rimbursueshme:

Sasia e realizuar për IV-mujorin e II-të të vitit 2026 është 354,013 pacientë kundrejt 400,000 të parashikuar, ose 4,165 më pak nga e njëjta periudhë e vitit të kaluar, ndërkohë që vlera e rimbursimit për pacient është rritur me 2,92 mijë lekë.

Për rimbursimin e barnave të listës është shpenzuar (paguar) 8,672,543 mijë lekë, ose rreth 69% e planit vjetor të shpërndarë prej 12,497,000 mijë lekë, dhe ka rezervë prej 1,003,000 mijë lekë.
Për rimbursimin e pajisjeve mjekësore (fishave të diabetit) janë shpenzuar (paguar) 110,921 mijë lekë ose 68% e planit vjetor të shpërndarë prej 163,400 mijë lekë, dhe ka rezervë prej 2,600 mijë lekë.

Për rimbursimin e paketës së stomave janë shpenzuar (paguar) 48,748 mijë lekë, ose 62% e planit vjetor e planit vjetor të shpërndarë prej 78,500 mijë lekë dhe ka rezervë prej 71,500 mijë lekë.
Gjatë muajit maj 2026 hyri në fuqi lista e re e barnave të rimbursuara, me Vendim të Këshillit të Ministrave nr. 324, datë 6.5.2026 “Për miratimin e listës së barnave që rimbursohen nga Fondi i Sigurimit të Detyrueshëm të Kujdesit Shëndetësor dhe të masës së mbulimit të çmimit të tyre” (botuar në fletoren zyrtare nr.100, datë 15.05.2026). Lista e barnave të rimbursueshme, sipas LBR 2026, pasurohet me 55 barna alternativa tregtare në total, nga të cilat 51 alternativa të reja dhe 4 formëdoza të reja të barnave ekzistuese. Lista e barnave të rimbursueshme 2026 përmban 1,356 barna alternativa tregtare në total, nga të cilat 222 janë alternativa tregtare spitalore. Me barnat e reja të futura, në LBR 2026 janë 665 barna alternativë e parë, nga të cilat 397 principe aktive.
-
Shpenzimet e planifikuara:
13,866 milion lekë,

-
Shpenzimet e pranuara:
  8,832 milion lekë

-
Realizimi 64%.
Gjatë kësaj periudhe kanë përfituar fisha diabeti 57,945 pacientë, ose 1,879 pacientë më shumë nga e njëjta periudhë e vitit të kaluar.

Për periudhën 8 mujore, vlera e pranuar e rimbursimit për paketat e stomave është 50.3 milionë lekë. Rimbursimi për paketat e stomave ka filluar në mesin e muajit qershor sipas  VKM nr. 348, datë 19.06.2025 “Për një ndryshim në vendimin nr. 61/2017 “Për miratimin e paketave të pajisjeve mjekësore të rimbursueshme”, Paketat e të rimbursuara të trajtimit të Stomës përfshijnë: Paketën e trajtimit të Kolostomës, Paketën e trajtimit të Urostomës dhe Paketën e trajtimit të Ileostomës. 

Gjatë kësaj periudhe kanë përfituar paketën e stomës 655 pacientë.
III. PROGRAMI 07330 - SHËRBIME TË KUJDESIT SHËNDETËSOR DYTËSOR 
Objektivi i këtij programi: 

· Ofrimi cilësor dhe gjithëpërfshirës i shërbimeve të kujdesit shëndetësor dytësor.
Objektivat e Shërbimit të Urgjencës Kombëtare, e cila prej vitit 2023 përfshihet në programin e Shërbimeve të kujdesit Dytësor janë:

· Ulja e kohës së përgjigjes së urgjencave mjekësore ndaj qytetarit për zonat urbane në 18 min. 

· Plotësimi 100% i nevojave të qytetarëve për asistencë telefonike në rastet e ndihmës së shpejtë kur rrezikohet jeta e tyre. 

Realizimi i shpenzimeve për IV-mujorin e II-të të vitit 2026, për këtë program përbën 53.8% të totalit të shpenzimeve të kësaj ministrie. 
Krahasuar me planin vjetor sipas zërave kryesorë rezulton si më poshtë:

Shpenzime korente

63.9%
Shpenzime kapitale

36.6%
Për realizimin e OBJEKTIVIT TË PARË, shërbejnë këto produkte:
· Pacientë të trajtuar në shërbimin spitalor

Sasia e realizuar është  227,534 pacientë kundrejt 353,100 të parashikuara, me një kosto prej    95,815 lekë/pacientë.
· Pacientë të trajtuar në spitalet psikiatrike

Sasia e realizuar është 1,312 pacientë kundrejt 924 të parashikuar me një kosto prej  580,678 lekë/pacient. 

· PËR PAKETAT SPITALORE:

Për paketat spitalore në dhënës privat të shërbimit (spitalet jopublike) u paguan 1,053,369 mijë lekë, ose 61% e planit vjetor. Në pagesë është përfshirë likujdimi i detyrimit nga viti 2025 prej 149,004 mijë lekë (vlerat e faturave dhjetor 2025).
· Pacientë të trajtuar nga paketat e kardiologjisë dhe kardiokirurgjisë
Sasia e realizuar është 8,065 pacientë kundrejt 11,930 të parashikuar me një kosto prej    79,682 lekë/pacientë. Gjatë vitit IV-mujorin e II-të të vitit 2026 janë trajtuar 522 raste më shumë nga një vit më parë.

· Paciente te trajtuar nga paketat e transplanteve renale

Janë realizuar 5 transplante kundrejt 22 të parashikuar për vitin 2026, me një kosto 3,262,000 lekë/rast.
· Pacientë të trajtuar me katarakte

Sasia e realizuar është 1,425 pacientë kundrejt 5,147 të parashikuar me një kosto prej 12,979 lekë/pacientë.

· Pacientë të trajtuar me radioterapi

Sasia e realizuar është 19,537 pacientë kundrejt 31,285 të parashikuar, me një kosto prej  1,904 lekë/pacientë.
· Çifte që përfitojnë nga paketa e fertilitetit

Sasia e realizuar është 78 pacientë nga 200 të parashikuar, me një kosto prej 23,916 lekë/pacientë. 
Një produkt i ri i përfshirë për herë të parë në SUOGJ “Koço Gliozheni” gjatë vitit 2024, duke ofruar kështu falas procesin e riprodhimit mjekësor të asistuar në institucionet shëndetësore publike.  Përqindja e suksesit deri më sot ka qënë 63%. Gjatë IV mujorit të II të vitit 2026 kanë lindur 8 beba në  Q.R.M.A. “Koço Gliozheni”, Tiranë.
· Pacientë me sindromën down
Sasia e realizuar është 66 analiza nga 1250 të parashikuara, por nuk ka pasur shpenzime për këtë produkt.
· Për kontratën koncensionare e ofrimit të shërbimit të laboratorëve (Ekzaminime laboratorike).

Pagesa e shërbimeve të përfituara nga kjo kontratë paguhet nga spitalet.

Ecuria e shërbimit (të dhëna operative):

· Plani vjetor i pagesave




2,200,000 mijë lekë

· Paguar nga spitalet, nga buxheti i çelur nga Fondi

1,150,191 mijë lekë

Janë ofruar 3,485,593 ekzaminime për IV-mujorin e II-të të vitit 2026, kundrejtë 5,299,035 ekzaminime të parashikuara, me një kosto prej 329 lekë/ekzaminim.

· Pacientë të trajtuar me dializë

Sasia e realizuar është 145,702 seanca kundrejt 217,605 të parashikuara me një kosto prej    13,796 lekë/seancë. 

· Për financimin e shërbimeve të hemodializës. 

Ky shërbim financohet në tre drejtime, duke pasur një realizim fondesh si më poshtë:

· Spitalet Publike (QSUT)

68,012 mijë lekë


· Me PPP (në spitalet Shkodër, Lezhë, Elbasan, Korçë, Vlorë), të cilët financohen çdo muaj, për numrin e seancave të realizuara, pasi kontrata për vitin 2026 nuk ka pasur projeksion.

· Pagesat për periudhën

576 910 mijë lekë




· Spitalet Private

         1,048,174 mijë lekë

· Për financimin e shërbimeve të sterilizimit

Kjo kontratë ka përfunduar në datën 8 mars 2026. Gjatë muajit Maj 2026 u realizuan pagesat e fundit lidhur me këtë kontratë
· Plani







588,770 mijë lekë
Vlera e realizuar për periudhën



335,867 mijë lekë

Pagesat për periudhën
   
  



582,769 mijë lekë

(përfshirë detyrime të vitit 2025 në vlerën 246,904 mijë lekë)
Duke filluar nga data 9 mars 2026, shërbimet e integruara të sterilizimit realizohen nga Operatori i Shërbimeve të Integruara të Sterilizimit (OSHIS Sh.A), me të cilin spitalet kanë lidhur kontratat përkatëse për blerjen e shërbimit.

· Pacientë të trajtuar në QKMZHF

Sasia e realizuar është  411 pacientë kundrejt 450 të parashikuar, me një kosto prej 170,641 lekë/pacientë. 

· Barna dhe Pajisje Mjekësore të regjistruara

Sasia e realizuar është 3,650 barna dhe pajisje mjekësore të regjistruara kundrejt 3,680 të parashikuar me një kosto prej 31,634 lekë/ barna dhe pajisje mjekësore të rregjistruara.

Për realizimin e OBJEKTIVIT TË DYTË, shërben ky produkt:

· Raste të trajtuara nga njësitë e urgjencës mjekësore

Sasia e realizuar është 103,404 raste kundrejt 120,000 të parashikuara me një kosto prej  1,871 lekë/ rast.
IV. PROGRAMI 07450- SHËRBIME TË SHËNDETIT PUBLIK
Shërbimi i shëndetit publik ofrohet nëpërmjet programeve kombëtare të imunizimit, TBC, HIV/AIDS dhe IST, të survejancës epidemilogjike dhe ndjekjes së sëmundshmërisë infektive (sëmundshmërisë kronike me pasoja në shëndet publik të ndikuara nga kushtet e mjedisit) si dhe të programeve të sigurisë ushqimore, kontrollit të ujit të pijshëm dhe shëndetit riprodhues.

Objektivat e tjerë të këtij programi janë:

· Sigurimi i qëndrueshmërisë së mbulesës vaksinale për vaksinat e kalendarit të vaksinimit në masën mbi  95%;
· Mbulim me inspektime nga Inspektoratet Shëndetësore sipas standarteve respektive;
· Reduktimi i numrit të shpërthimeve epidemike;
· Depistimi i rreth 5,000 grave për kancerin e gjirit dhe 12,500 grave për kancerin e qafës së mitrës.
Realizimi i shpenzimeve për IV-mujorin e II-të të vitit 2026 për këtë program përbën 5.4% të totalit të shpenzimeve të kësaj ministrie. 
Krahasuar me planin vjetor sipas zërave kryesore rezulton si më poshtë:

Shpenzime korente
58.4%
Shpenzime kapitale
39.1%
Për arritjen e OBJEKTIVIT TË II-TË , shërbejnë këto produkte:

· Fëmijë të vaksinuar 0-18

Sasia e realizuar është 144,036 fëmijë kundrejt 180,000 të parashikuar, me një kosto prej  123.9 lekë/fëmijë.

· Persona të vaksinuar me vaksinën e gripit sezonal

Sasia e realizuar është 4,070 persona kundrejt 280,000 të parashikuar me një kosto prej 21,007 lekë/person. 

Për arritjen e OBJEKTIVIT TË II-TË, shërbejnë produktet:

· Kontrolle dhe inspektime te kryera nga inspektoratet

Sasia e realizuar është 14,887 inspektime kundrejt 20,000 të parashikuar me një kosto prej  22,348.08 lekë/inspektim.

· Inspektime të kryera nga Operatori Kujdesit Shëndetësor në Spitale, Njësi Vendore të Kujdesit Shëndetësor dhe Qendra Shëndetësore

Sasia e realizuar është 310 inspektime kundrejt 900 të parashikuar me një kosto prej  712,696.69 lekë/inspektim.

Për arritjen e OBJEKTIVIT TË III-TË, shërben produkti:

· Numër kontrollesh për situatat epidemiologjike

Sasia e realizuar është 2,931 kontrolle kundrejt 4,650 të parashikuar me një kosto prej  657,270.19 lekë/kontroll.

· Institucione shëndetësore dhe shoqërore të akredituara

Sasia e realizuar është 11 institucione kundrejt 60 të parashikuara me një kosto prej  3,271,396 lekë/akreditim.

· Gjatë vitit 2024 është çelur produkti “Subjekte të licensuara dhe të lejuara për kultivimin e bimës së Cannabis-it për qëllime mjekësore dhe industriale”, i cili përfaqëson aktivitetin e Agjencisë Kombëtare të Kontrollit të CANNABIS-it, me një realizim 67,196 mijë lekë. Për këtë institucion nuk mund të kemi ende sasi faktike, do të nisim ta parashikojmë sapo të nisë liçensimi i subjekteve të para.

Për arritjen e OBJEKTIVIT TË IV-RT, shërbejnë këto produkte:

· Gra të depistuara për kancerin e gjirit

Sasia e realizuar është 4,412 gra kundrejt 5,000 të parashikuara, me një kosto prej 1,492.97 lekë/rast.

· Gra të depistuara për kancerin e qafës së mitrës

Sasia e realizuar është 4,375 gra kundrejt 12,500 të parashikuara, me një kosto prej 2,005.71 lekë/rast.

V. PROGRAMI 10430– PËRKUJDESI SOCIAL
Ky program mbështetet nëpërmjet pagesave në cash dhe shërbimeve sociale, familjet në nevojë dhe individët me aftësi të kufizuara, të cilët nuk mund të sigurojnë plotësimin e nevojave bazë jetike, zhvillimin e aftësive dhe mundësive personale për shkak të aftësive dhe mundësive të kufizuara social ekonomike.

Objektivat kryesore të këtij programi janë:
· Reformimi i programit të përkujdesit social në tre shtyllat kryesore të tij: NE, PAK dhe shërbimet sociale;
· Riintegrimi social ekonomik i grupeve të margjinalizuara;
· Përfshirja e barabartë sociale dhe ekonomike e burrave dhe grave, fëmijëve dhe grupeve të margjinalizuara.
Realizimi i shpenzimeve për IV-mujorin e II-rë të vitit 2026 për këtë program përbën 33.8% të totalit të shpenzimeve të kësaj ministrie. 
Krahasuar me planin vjetor sipas zërave kryesore rezulton si më poshtë:

Shpenzime korente
60.2%
Shpenzime kapitale
45.8%
Për arritjen e OBJEKTIVIT TË II-TË , shërbejnë këto produkte:

· Buxheti për NE për vitit 2026 është 7,098,325 mijë lekë, ndërkohë realizimi është në vlerën 2,533,068 mijë lekë.
Fonde këto që mbuluan pagesat e 43,787 familje në NE + 2,783 individ në kategori të veçanta (sipas të dhënave  statistikore të muajve Maj-Qershor 2026, e dhënë e marrë nga SHSSH) kundrejt 61,000 familjeve/individëve të parashikuar me një kosto 8-mujore 54,393 lekë/familje.
· Buxheti për PAK, për vitit 2026 është 16,692,000 mijë lekë, ndërkohë realizimi është në vlerën 11,947,943 mijë lekë, për 78,883 PAK dhe 20,052 Kujdestare (sipas të dhënave  statistikore të muajve Maj-Qershor 2026, e dhënë e marrë nga SHSSH) kundrejt 94,000 PAK të parashikuar, me një kosto 8-mujore prej 120,766 lekë/PAK. 
· Fondet në dispozicion për Bonusin e Bebes për vitin 2026 janë 2,300,000 mijë lekë me një realizim 43.4%. Fonde këto që mbuluan pagesat për 15,392 fëmijët e lindur gjatë periudhës Janar-Gusht 2026, kundrejt 33,000 fëmijëve të parashikuar, me një kosto 64,969 lekë/fëmijë.
· Një politikë e aplikuar që prej vitit 2023 ishte edhe pagimi i Sigurimeve Shoqërore dhe Shëndetësore për gratë e papuna, me tre apo më shumë fëmijë të moshës deri në 18 vjeç. Fondet në dispozicion për këtë politikë për vitin 2026 janë 850,000 mijë lekë, ku realizimi për IV-mujorin e II-të të vitit 2026 ishte 670,931 mijë lekë. Këto fonde mbulojnë pagesat për 8,185 gra, kundrejt 8,300 të parashikuara me një kosto 8-mujore prej 81,971 lekë/rast.
· Shpenzimet korente për Shërbimin Social Shtetëror dhe 42 institucionet e varësisë së tij parashikuar  për vitin 2026 në vlerën 1,470,250 mijë lekë, ndërkohë realizimi për IV-mujorin e II-të të vitit 2026 është 933,941 mijë lekë. Këto fonde i shërbejnë rreth 182 përfituesve (gra dhe vajza në qendrat e trajtimit të viktimave të dhunës dhe trafikimit si dhe familjet e trajtuara në qendrën kombëtare tranzitore të emergjencave), si edhe për 377 të moshuarit, 146 foshnjat dhe fëmijët dhe 273 personat me aftësi të kufizuara, që u trajtuan në qendrat rezidenciale dhe ditore të përkujdesit social.
· Vendime gjyqesore per PAK të ekzekutuara

Fondet e planifikuara për pagesën e këtyre vendimeve ishin 174,765 mijë lekë, prej të cilave u realizuan 203,675 mijë lekë. Këto fonde shkuan për të likuiduar 113 vendime nga 121 vendime të parashikuara, për 34 Bashki, me një kosto prej 422,335 lekë/vendim.
Për arritjen e OBJEKTIVIT TË II-TË, shërbejnë këto produkte:

· Shërbime të reja sociale për grupet në nevojë të ofruara nëpërmjet njësive vendore nga financimi i fondit social

Sasia e realizuar është 89 shërbime kundrejt 95 të parashikuar me një kosto prej 2,723,642 lekë/shërbim.

· Persona nga grupet e pafavorizuara të punësuar nga ndërrmarjet sociale

Sasia e realizuar është 28 persona kundrejt 147 të parashikuar me një kosto 8-mujore prej 85,731 lekë/person. Personave që përfshihen në këtë financimin e këtij produkti u paguhet vlera e plotë e sigurimeve shoqërore dhe shëndetësore mbi pagën minimale në Republikën e Shqipërisë.
VI. PROGRAMI 01190– REHABILITIMI I TË PËRNDJEKURVE POLITIK
Ky program synon integrimin e ish të Përndjekurve Politik nga regjimi komunist në jetën e shoqërisë shqiptare. Nëpërmjet këtij programi kryhen pagesat e dëmshpërblimit të ish dënuarve politik.

Objektivat kryesore të këtij programi janë:

· Ndjekja e çështjeve për Integrimin e ish të Përndjekurve Politik;
· Pagesat e dëmshpërblimit të ish të dënuarve politik;
Realizimi i shpenzimeve për IV-mujorin e II-rë të vitit 2026 për këtë program përbën 2% të totalit të shpenzimeve të ministrisë. 
Krahasuar me planin vjetor sipas zërave kryesore rezulton si më poshtë:

Shpenzime korente
63.9%
Për arritjen e OBJEKTIVIT TË II-TË , shërben ky produkt:
· Ish të Përndjekur Politik të rehabilituar dhe integruar

Sasia e realizuar është 1,008 raste kundrejt 1,200 të parashikuar me një kosto prej 29,455 lekë/rast.

Për arritjen e OBJEKTIVIT TË II-TË, shërben ky produkt:

· Ish të përndjekur (dosje) të kompensuar financiarisht

Sasia e realizuar është 3,200 dosje kundrejt 7,300 të parashikuara me një kosto prej 320,494 lekë/dosje.

V. SHPENZIMET KAPITALE

Plani i rishikuar i investimeve të MSHMS për IV-mujorin e II-të të vitit 2026 është: 4,981,961 mijë lekë, i ndarë në:

Financim i Brendshëm (FB):   



4,546,461 mijë lekë 
Financim i Huaj (FH): 



               435,500 mijë lekë

Realizimi i shpenzimeve kapitale është 33% (për financimin e brendshëm) dhe 60% (për financimin e huaj), ndërkohë totali i realizimit të shpenzimeve kapitale është 35%.
Përmbledhja e shifrave si plan-fakt për IV-mujorin e II-të të vitit 2026 ndarë sipas programeve, paraqitet sa më poshtë vijojnë:

	PROGRAMI
	 Plani i FB në mijë lekë              
	 Fakti (FB)           
	 % realiz të planit (fb)            

	01110
	89,200
	835
	0.9%

	07220
	213,253
	0
	0%

	07330
	3,972,860
	1,385,892
	35%

	07450
	115,908
	45,281
	 39%

	10430
	155,240
	71,024
	46%

	TOTALI
	4,546,461
	1,503,033
	33%


	PROGRAMI
	 Plani i FH                         
	 Fakti (FH)       
	 % realiz të planit (fh)                                                   

	07220
	158,000
	49,805
	46%

	07330
	327,500
	211,220
	65%

	TOTALI
	435,500
	261,025
	60%

	
	
	
	

	PROGRAMI
	 Total FB+FH                         
	 Fakti (FB+FH)  
	 % realizimit të planit 

	01110
	89,200
	835
	0.9%

	07220
	371,253
	49,805
	13.4%

	07330
	4,300,360
	1,597,112
	37,1%

	07450
	115,908
	45,281
	 39%

	10430
	155,240
	71,024
	46%

	TOTALI
	4,546,461
	435,500
	35%


Investime në vijim nga viti 2025:

1. Rikonstruksion në Maternitetin nr. 1 Tiranë, faza II-të, me vlerë kontrate 273,553,147 lekë. 

Parashikuar për vitin 2026 vlera 118,419,943 lekë. Kanë përfunduar punimet në ndërtesën e Gjinekologjisë dhe në territorin përpara saj. Punimet për ndërtesën e Obstetrikës janë pezulluar përkohësisht. Projekti i ndërtesës monumentale të Obstetrikës është rishikuar dhe miratuar nga AZHT, Sheshi është liruar 100%. Aktualisht projekti është në proces në mënyrë aktive.  Punimet e kryera deri më tani përfshijnë: Zhveshjen e mureve dhe heqjen e suvasë së vjetër nga brendësia e godinës dhe heqjen e dyerve, dritareve dhe elementëve hidrosanitarë. 

Realizimi faktik: punime te kryera ne terren jane rreth 22%, ndërkohë fondi i shpenzuar është 21,264,188 lekë. 

2. Blerje pajisje të teknologjisë së lartë për spitalet, me vlerë 312,000,000 lekë. Realizuar deri ne fund të vitit 2025 vlera 92,283,636 lekë. Parashikuar për vitin 2026 vlera 167,353,500 lekë. Procedura mbyllet brenda vitit 2026. 

Janë lidhur 6 kontrata me vlerë totale 52,579,392 lekë.                                                                                    

· 2 Kontrata për vitin 2024 me vlerë totale 12,829,392 lekë. Loti 6 me vlerë 5,841,600 lekë është likujduar në vitin 2024.                                              

· Janë hartuar minikontratat për fondin e ri të miratuar nga MF në datë 21.04.2026 në vlerën 90 mln lekë. Vlera e mbetur prej 77 milion lekë është në proces lëvrimi të mallit dhe financimi. Vlera e plotë e minikontratave është 166,333,500 leke me tvsh, prej të cilave janë likujduar 64,392,000 lekë.
3. Rikonstruksion i godinës qendrore Spitali Gjirokastër, me vlerë kontratë 419,477,184 lekë. Realizuar deri në fund të vitit 2025 vlera prej 218,114,172 lekë. Parashikuar në për vitin 2026 vlera 122,422,124 lekë e cila është likujduar tërësisht. Punimet vijojnë deri në vitin 2027, ndërkohë që realizimi faktik i punimeve është në masën 90%.
4. Ndërtim i godinës së re të laboratorëve të ISHP, me vlerë kontrate 403,151,920 lekë. Ky është një investim i nisur që në vitin 2024 dhe tashmë jemi në përfundim të punimeve. Është deklaruar përfundimi i punimeve dhe ka nisur procesi i kolaudimit. Likujduar tërësisht fondi prej 15,416,592 lekë akorduar për vitin 2026.
5. Rikonstruksion i Maternitetit Fier për Spitalin Fier, me vlerë kontrate 177,795,830 lekë. Parashikuar në vitin 2026 vlera 53,338,749 lekë, realizuar për v. 2026 shuma 32,164,006 lekë (60%) Procedura vijon deri në vitin 2027. Punimet te realizuara dhe ne proces gjatë periudhës Janar – Gusht në masën 75%. Kontraktori së bashku me supervizorin janë duke azhornuar projekt–preventivin e kontratës me gjëndjen ekzistuese të godinës për të dërguar preventivin e përmirësuar.

6. Rikonstruksion i disa pavioneve të Spitali Berat, me fond të kontratës 132,742,437.72 lekë. - punimet kanë nisur në datë 15.10.2025. Punimet kanë filluar në dt 15.10.2025. Realizimi i objekteve të Kontratës për Spitalin Berat në përqindje është 100% në total. 
Është mbyllur procesi i rikonstruksionit dhe kolaudimit dhe fondi prej 82,742,438 lekë është likujduar tërësisht.
7. Rikonstruksion i godinës së djegie-plastikës në QSUNT, me fond të planifikuar  574,870,912 lekë – Gjatë vitit 2025 u realizuan 80,000,534 lekë. Parashikuar në IV-mujorin e I-rë të vitit 2026 vlera 172,461,274 lekë. Kontrata vijon deri në vitin 2027, punimet kanë filluar në datën 30.09.2025, pjesërisht në godinën 4- katshe. 
Nga fillimi i punimeve deri më datën 26 prill 2026 janë realizuar 50 % e punimeve referuar situacioneve të punimeve të miratuara nga mbikqyresi.
Punimet janë duke përfunduar në njësinë 4-katëshe dhe njësinë 2-katëshe të bllokut operator. Në muajin Tetor 2026 lirohet edhe pjesa tjetër e njësisë 2-katëshe (reanimacionit) për t’i hapur rrugë fillimit të punimeve në këtë njësi. Punimet kanë ecur me ritme të mira dhe deri me tani të situacionuara janë 53% e punimeve ndërsa punimet faktive në terren janë rreth 62 %. Afati i përfundimit të punimeve sipas kontratës është me 13.02.2027. Problematika të cilat mund të çojnë në ngadalësim të punimeve nuk ka, pasi me lirimin e njësisë së reanimacionit (godinës 2-kateshe), nuk pengohet asnjë proces lidhur me grafikun e punimeve të zbatimit. Nga vlera e parashikuar prej 222,461,274 lekë janë likujduar 156,549,784 lekë (70%).
8. Rikontruksion i Shërbimit të Patologjisë Spitali Vlorë, me fond kontratë 131,110,130 lekë. Parashikuar për vitin 2026 vlera 118,444,972 lekë, prej të cilës likujduar 98,364,462 lekë (83%). Është deklaruar përfundimi i punimeve. Realizuar  kolaudimi, në pritje të certifikatës së përkohshme të marrjes në dorëzim për të kryer pagesën finale.
9. Ndërtim i godinës së re të back-up të QKUM, me fond kontrate 120,000,000 lekë –. Parashikuar në vitin 2026 vlera 60,000,000 lekë, realizuar për vitin 2026 vlera 30,406,443 lekë. (50.6%) Kontrata ka nisur operimin në datën 04.09.2025 dhe aktualisht ka një ecuri të mirë punimesh dhe pritet të përfundojë brenda vitit 2026.
10. Ndërhyrje në qendrën polivalente Poliçan, me fond të planifikuar 71,028,117 lekë. Realizuar në IV-mujorin e II-të të vitit 2026 vlera 71,023,938 lekë. (100%) Investimi aktualisht ka përfunduar. 

11. Ndërtimi i disa godinave të reja për Spitali Psikiatrik Elbasan. Është lidhur kontrata, zbardhur leja e ndërtimit, punimet kanë nisur në 01.09.2024. Është zbardhur leja e ndërtimit. Kontratë e lidhur. Kanë filluar punimet në v.2024. 
-Përsa i përket ndërtimit të Godinës së Administratës ju informojme se:
Aktualisht janë kryer këto zëra punimesh.

· Ka përfunduar objekti me strukturen e betonit.
· Ka përfunduar muret me tulla.
· Kanë përfunduar sovatimet  dhe izolimin e taracave.
· Është përfunduar sistemi kapotë dhe një pjesë e punimeve elektrike.
· Është duke u punuar për rifinituren e jashtme.
-Përsa i përket ndërtimit të Spitalit të Ri ju informojme se:
Aktualisht janë kryer këto zera punimesh.

· Ka përfunduar objekti me strukturen e betonit.
· Punohet për muret me tulla është në fazën e 85%.
· Punohet për izolimin e taraces.
Afërsisht jemi në kuoten e ralizimit 50% të punimeve sipas zerave në preventiv në te dy godinat.
Punimet në terren janë në masën 70%. Fondi i alokuar për vitin 2026 për këtë kontratë është 171,244,925 lekë dhe janë realizuar 129,963,317 lekë (75.8%).
12. F.V pajisje mjekësore për institucionet shëndetësore. Kontratat janë në vlerën 41,886,360 lekë. Një pjesë u realizua në dhjetor të v. 2025. Për vitin 2026 është alouar vlera 28,990,137 lekë e cila është likujduar tërësisht. 
Investime të reja për vitin 2026:

13. Blerje automjete për institucionet shëndetësore, me fond të planifikuar për vitin 2026 50,000,000 lekë, është publikuar njoftimi përfundimtar i fituesit në datë 27.08.2026, jemi në pritje të lidhjes së kontratës.
14. Rikonstruksion i godinës së Maternitetit të Spiali Shkodër.
Kanë nisur punimet në datën 17 mars 2026 dhe afati i zbatimit të punimeve është 12 muaj. Deri me sot janë realizuar 15% e punimeve sipas grafikut. Është sjellë një situacion në vlerën 25 mln lekë. Në proces kontrolli për t'u likujduar. 

15. Rikonstruksioni i godinës qendrore të spitalit të Lushnjës (mars 2026 – Dhjetor 2027) / (Tetor 2025 – Dhjetor 2026, në varësi të daljes së lejes së ndërtimit) –Kanë filluar punimet në datë 04.03.2026. 
Afati është 7 muaj nga kjo datë. Janë pezulluar punimet për shkak të Akt ekspertizës së thelluar e cila po kryhet nga Instituti i Ndertimit. Akt ekspertiza është kryer bashkë me projektin e përforcimit dhe është dërguar për oponencë në UPT. Fondi i parashikuar për vitin 2026 është 80,979,646 lekë, realizimi është 44,366,916 lekë (54.7%). 
16. Rikonstruksioni i godinës qendrore të Spitalit Pogradec (Qershor 2025 – Dhjetor 2027). Kontratë e lidhur, por jemi në proces të sigurimit të lejes së ndërtimit. Procesi është në AZHT që po shqyrton dokumentacionin që është hedhur në sistemin e-leje. Ky investim varet nga momenti i lëshimit të vendimit të miratimit të lejes nga AZHT. Fondi i parashikuar për vitin 2026 51,290,113 lekë, ndërkohë vlera e kontratës është 350,450,657 lekë.

17. Blerje autoambulanca për shërbimin e Urgjencës pranë QKUM (Qershor – Dhjetor 2026). Mbyllur lëvrimi i mallit dhe likujdimi i kontratës 157,575,600 lekë (100%).

18. Ndërtimi i godinës qendrore të Spitalit Korçë  (shtator 2026 – Dhjetor 2028). Në procedurë në OBP.
19. Rikonstruksion i godinës qendrore spitali Mat (qershor 2026- dhjetor 2028). Në procedurë në OBP
20. Rikonstruksioni i urgjences në spitalin Durrës (tetor 2026- dhjetor 2028). Përfunduar me suskes vlerësimi, pritet nënshkrimi i kontratës. 
21. F.V aparaturë Angiografie për SU Shefqet Ndroqi; procedura e realizuar me një fond të shpezuar prej 59,572,800 lekë.

22. Laparoskopi për SU Shefqet Ndroqi; Dërguar përsëri në OBP për prokurim, fondi i parashikuar 10 milion lekë.

23. Blerje CT Scan për SU Shefqet Ndroqi, procedura e realizuar me një fond të shpezuar prej 36,480,000 lekë, pritet likujdimi i kontratës.

24. Pajisje për spitalet sipas tabelës me një vlere totalë 724,800,000 leke

	
	Procedura 
	Fondi 
	Komente 

	1
	F. V pajisje për fazen e parë ndërhyrjeve në SUOGJ Mbreteresha Geraldinë
	117,674,845
	Likujduar pjesërisht në vlerën 67,044,000 lekë. Ndërkohë pjesa tjetër është në procedurë prokurimi në OBP

	2
	Blerje pajisje mjekësore CT Scanner per QSUNT
	80,000,000 
	Në proces ankimimi në KPP

	3
	Blerje pajisje per vleresimin morfologjik te pllakes aterosklerotike dhe rendesise funksionale te saj  ne QSUT
	21,000,000 
	Në proces lidhje kontrate

	4
	F.V pajisje hoteleri spitalore dhe mobilim per spitalin e Kardiokirurgjise ne QSUT
	23,000,000 
	Realizuar prokurimi per:

a. Loti 1; Mobilje dhe pajisje për përdorim zyre dhe ambjente të tjera me vlere te fituesit 9,002,400 leke me tvsh. Eshte ne afat ankimimi
b.  Loti 2; Mobilje dhe pajisje mjekësore profesionale për kardiokirurgjinë me vlerë të fituesit 15,247,272 lekë me tvsh. Në pritje të nënshkrimit të kontratës

a. Loti 1; Lidhur kontrata në datën 15.04.2026. Afati i përfundimit është 15.07.2026                                                             

b. Loti 2; 

Lidhur kontrata më datë 01.04.2026. 

Përfunduar lëvrimi i mallit 

	5
	K.Lokale detyrim për blerjen e Pet CT nga ANEA
	96,000,000
	Likujduar vlera  

	6
	F.V pajisje e dedikuar per radiokirurgjine  per neurokirurgjine ne QSUT
	300,000,000 
	Shpallur  procedura e prokurimit, ofertat hapen në 22.10.2026

	7
	Mobilim i Zyrave të Godinës nr II QKUM-së (Backup) për QKUM
	12,000,000
	Procedura në OBP


VI. NDRYSHIMET NË BUXHET
VII. PËRFUNDIME
Ministria e Shëndetësisë dhe Mirëqenies Sociale referuar sa më sipër rezulton me një realizim në nivelin 61% të fondeve të akorduara, i cili është një realizim shumë i mirë i shpenzimeve buxhetore për periudhën.
Shënim: të dhënat për shpenzimet faktike të grupit 13 janë gjeneruar nga databaza e SIFQ e datës 28.09.2026.
Treguesit e monitorimit të MSHMS janë të publikuara në linkun më poshtë:

https://shendetesia.gov.al/https-shendetesia-gov-al-tabelat-e-raportimit-per-intervalet-kohore-3-muaj-9-muaj-dhe-vjetore-si-dhe-relacionet-perkatese/
DREJTOR I BUXHETIT DHE MENAXHIMIT FINANCIAR

